58. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 13274 της 11/24 Απρ. 1975 (ΦΕΚ Β΄  436) Περί ανασυστάσεως Επιτροπής «Εμπορικών Μητρώων» παρά τω Εμπορικώ και Βιομηχανικώ Επιμελητηρίω Βοιωτίας. Έχοντες υπ’ όψει τας διατάξεις: 1.Του άρθρ. 11 του Ν.Δ. 328/47 «Περί τροποποιήσεως της περί Εμπορικών και Βιομηχανικών Επιμελητηρίων Νομοθεσίας» (ΦΕΚ 84/Α/1947). 2.Του άρθρ. 1 του υπ’ αριθ. 491/30/31.5.1965 Β.Δ/τος «περί διατηρήσεως Συμβουλίων και Επιτροπών των Εμποροβιομηχανικών και Επαγγελματοβιοτεχνικών Επιμελητηρίων κ.λ.π.» (ΦΕΚ 108/Α/ 1965). 3.Του άρθρ. 5 του Ν.Δ. 86/1974 «Περί αυθεντικής ερμηνείας διατάξεως του άρθρ. 6 του Ν.Δ. 328/47, συμπληρώσεως των περί θεωρήσεως τιμολογίων εισαγωγής και εξαγωγής εμπορευμάτων διατάξεων και ρυθμίσεως συναφών θεμάτων» (ΦΕΚ 287/Α/1974). 4.Την από 17 Φεβρ. 1975 απόφασιν του Διοικητικού Συμβουλίου του Εμπορικού και Βιομηχανικού Επιμελητηρίου Βοιωτίας, αποφασίζομεν: Επανασυνιστάται η Επιτροπή «Εμπορικών Μητρώων» του Εμπορικού και Βιομηχανικού Επιμελητηρίου Βοιωτίας, διατηρηθείσα δια του υπ’ αριθ. 491/1965 Β.Δ/τος και καταργηθείσα μετά την ισχύν του Α.Ν. 65/1967. Η παρούσα δημοσιευθήτω δια της Εφημερίδος της Κυβερνήσεως. Εξεδόθησαν όμοιαι αποφάσεις δια τα: α)Ε.Β.Ε. Λαμίας (απόφ. 15359 της 11/24 Απρ. 1975, ΦΕΚ Β΄ 436). β)Ε.Β.Ε. Χανίων (απόφ. 58434 της 27 Αυγ./3 Οκτ. 1975, ΦΕΚ Β΄ 1097). γ)Ε.Β.Ε. Λαρίσης (απόφ. 58497 της 27 Αυγ./3 Οκτ. 1975, ΦΕΚ Β΄ 1097). 14.Β.αα.57-58 Εμπορικά και Βιομηχανικά Επιμελητήρια 